title: Marmota marmota
text: A parola marmota reendreza ta iste articlo. Ta o chenero Marmota se veiga Marmota (chenero).
  
  A marmota (Marmota marmota (Linné, 1758)) ye una especie de radedor d'a familia d'os sciuridos propia d'os Alpes y os Tatra y introdueita en atras zonas montanyosas d'Europa Central y meridional.
  
  Zoonimia 
  En aragonés medieval son conoixidas con os zoonimos marmutas (lexico comercial d'o sieglo XV), marmotas u marmotz ("Libro d'as Marabillas d'o Mundo").
  
  Curiosidatz 
  En o Pleistoceno no pareixe que fuese una especie propia d'as tascas alpinas; o rechistro fósil en os Pireneus, cordelera Cantabrica y Meseta Norte amuestra que viviba en semontanos u como muito zonas con altaria no guaire alta. Probablement yera una especie propia d'estepas como a Marmota bobak, con a que tien una distribución dischunta. D'esta traza con o cambio climatico dimpués d'a glaciación de Würm desapareixió l'habitat ubierto a on viviba esta especie y no trobó refuchio en as tascas d'o piso alpín d'os Pireneus como si que se desvinió en os Alpes (a on quasi s'extinguió como amuestra un cuello de botella chenetico) y en os Tatra, a on que sobrevivioron adaptando-sen a las condicions d'as tascas alpinas.
  
  En o sieglo XX fue reintrodueita en a versant norte d'os Pireneus y s'ha extendillau muito, plegando dica o Prepireneu d'a versant sud.
  
  Referencias
  
  Bibliografía 
   Oscar Arribas: Fauna y paisaje en los Pirineos en la Era Glaciar. Lynx Ediciones. ISBN 978-84-87334-71-9
  
  Vinclos externos 
  
  Marmota
  Mamiferos introdueitos en Aragón